[{"text_idx": "#000001", "text": "Aga nad tegid seda ometi. Torrese veinimaja ja Leib Restot u\u0308hendab konservatiivne ja ja\u0308tkusuutlik suhtumine ko\u0303igesse, mida nad teevad. Torrese teekond lihtsate veinide valmistajast maailma u\u0308heks ko\u0303ige prestiiz\u030cikamaks veinimajaks on olnud kiire ja muljetavaldav."}, {"text_idx": "#000002", "text": "Leivas pakkusid nad su\u0308mpaatselt pikka loetelu jookidest, mida supermarketist otsida ei tasu. Restorani jaoks oli u\u0308ritus piisavalt oluline, et Kristjan Pea\u0308ske lu\u0308litas oma telefoni va\u0308lja, sulges arvuti ning vo\u0303ttis u\u0308le tu\u0308ki aja ja\u0308lle klienditeeninduse enda juhtida."}, {"text_idx": "#000003", "text": "Torrese bra\u0308ndi on veinide ko\u0303rval tuntud oma headuses. Nu\u0308u\u0308d pakuvad nad bra\u0308ndile lisaks veel ka Ts\u030ciili veinimajas tehtud pisco\u2019t. Nende esimene pisco serveeriti tuntud kokteilina Pisco Sour, mille ko\u0303rvale Leiva kokad valmistasid siiast ja kurgist \u201cEesti chevice\u201d."}, {"text_idx": "#000004", "text": "Siis algas see, mida Leib Resto ega Torres ei tee. Kerglaselt vo\u0303ib seda nimetada veiniga ma\u0308ngimiseks, ilma tabudeta ja va\u0308ljakujunenud to\u0303ekspidamisteta. Pa\u0308riselt aga kujunes va\u0308lja huvitav ja ammuseid mo\u0303tteviise kummutav so\u0308o\u0308gi sobitamine jookidega."}, {"text_idx": "#000005", "text": "Esimene katse. Mustjuure tempura suitsutatud porgandikreemi ja 2016. aasta paradiisio\u0303unaga ning selle ko\u0303rval kaks veini \u2013 Torres Waltraud Riesling 2016 ja Torres Dias de Verano Muscat 2017. Leiva kaks esimest mujalt pa\u0308rit roa \u201cto\u0303lget eesti keelde\u201d on va\u0308ga ha\u0308sti va\u0308lja kukkunud, aga suuremat ta\u0308helepanu see ei pa\u0308lvi, sest esimest korda Torrese ajaloos vo\u0303rreldakse nende Ts\u030ciili veini nende Hispaania veiniga. See on otsekui esimene jalgpallimats\u030c samade maade vahel. Sisaldab ohtralt emotsiooni ja intriigi."}, {"text_idx": "#000006", "text": "Waltraud on Torrese jaoks ma\u0308rgilise ta\u0308hendusega vein. Rieslingut viinamarjasordina Hispaanias eriti ei kohta. Miquel Torres seenior istutas need viinamarjad Penedesi selleks, et sakslanna Waltraudi abikaasaks ja Hispaaniasse elama meelitada. La\u0308kski o\u0303nneks. Isegi palju suuremalt, kui oli planeeritud. Hispaaniale mittetu\u0308u\u0308piliste viinamarjasortide kasvatamine ning nendest eriliste veinide tegemine pani aluse tulevasele veiniimpeeriumile."}, {"text_idx": "#000007", "text": "Muskaat ja Riesling on mo\u0303lemad lillelised joogid, aga sellega sarnasus ka lo\u0303ppeb. Vo\u0303i siiski... Mo\u0303lemad sobivad so\u0308o\u0308gi juurde va\u0308ga ha\u0308sti, kuigi kumbki omal moel. Asjata ei o\u0308elda, et veini sobitamine so\u0308o\u0308giga kiskus nii diibiks ja elitaarseks nis\u030ciks, et appi tuli vo\u0303tta va\u0308ikeo\u0303lled ning kokteilid, et laiem seltskond taas millestki aru ning kaasa ra\u0308a\u0308kida saaks."}, {"text_idx": "#000008", "text": "U\u0308hist arvamust \u2013 kumb sobib paremini \u2013 ei su\u0308ndinudki. Riesling tundus toidu ko\u0303rval rohkem soojema ilma joogina ning Muscat pisut karusema ilmaga sobivam. Eelmine pa\u0308ev oli olnud sombune ja u\u0308rituse pa\u0308ev seevastu u\u0308ks esimesi pa\u0308ikeselisi sellel kevadel. Nii ei aidanud ka ilm otsustamisel oluliselt kaasa."}, {"text_idx": "#000010", "text": "Kumbki vein valib endale toidu seast va\u0308lja erinevad koostisained, mille najal olla teisest parem. Roog omakorda muudab mo\u0303lemad veinid vanemaks ning annab aimu, missugusena need vo\u0303iksid maitseda mo\u0303ne aasta pa\u0308rast. Ku\u0308llap on mo\u0303lemad veinid meessoost, kumbki ei pane vanemaks tembeldamist pahaks."}, {"text_idx": "#000011", "text": "Ilu on vaataja silmades ning maitse on maitseja suus. Torrese veinimaja esindaja Anna Manchon nentis, et Sauvignon Blanc on otsekui klassikaline muusika ning Pinot Noir mekib kui rock\u2019n\u2019roll. O\u0303htu meeleolu kutsus juba rohkem rokkima. Olgu siis pealegi \u2013 Pinot vo\u0303itis!"}, {"text_idx": "#000012", "text": "Kolmas katse. Kalamatsi talu kitsekoib pudelko\u0303rvitsa ja musta leiva kastmega taldrikul. Torres Mas La Plana Cabernet 2012 versus Torres Manso de Velasco Cabernet 2012 klaasides. See ei ole enam jalgpall, see on poks. Ja ringis ei ole mingid ka\u0308rbsed, vaid raskekaallased. Vana Maailm Uue vastu. Po\u0303himo\u0303tteline vastasseis. Vana Maailm loodab ja\u0308a\u0308da peale oma ku\u0308psusega, Uus Maailm seisab aga toore jo\u0303uga vastu. Kellele gentleman? Kellele musklimees? Va\u0308ga isiklik otsus, kas pole. Lausa nii isiklik, et ei ole paslik va\u0308lja o\u0308elda."}, {"text_idx": "#000013", "text": "Torrese ja Leiva tegu, mida ei tehta, ei kvalifitseerunud ei koeruseks ega kriminaalseks (kuri)teoks. Kurjust polnud ju kusagil. Raamidest vo\u0303ib korraks va\u0308lja astuda, et kohe ja\u0308lle tagasi minna. Aga raamidest vo\u0303ib va\u0308lja ja\u0308a\u0308dagi. Selleks et mo\u0303ista \u2013 raamideta maailm on avaram. Ja parem. Juhul, kui ei teki kiusatust vabadust kuritarvitada. Igau\u0308hel on voli endale ise raamid seada ning mitte kellegi raamid ei ole paremad, kui teiste omad."}, {"text_idx": "#000014", "text": "Edasi la\u0308ks o\u0303htuso\u0308o\u0308k vabalt ning raamideta. Leib pakkus veel mannavahtu piimalume ja vadakukaramelliga. Torres aga Santa Digna Estellado Rose\u0301\u2019d. Selgus, et Eesti praegusel esisommeljeel on Leivas viimane to\u0308o\u0308pa\u0308ev. Pahane ei olnud ei to\u0308o\u0308andja ega to\u0308o\u0308vo\u0303tja. Mo\u0303lemad mo\u0303istavad, et elu peab minema edasi, mitte tammuma paigal."}, {"text_idx": "#000015", "text": "Ja veel selgus, et varem mitte tehtud tembuga ta\u0308histati Anna Manchoni su\u0308nnipa\u0308eva. Mo\u0303lema su\u0308ndmuse ta\u0308histamiseks avati vahuveinipudelid sabraaz\u030ciga."}, {"text_idx": "#000016", "text": "Ko\u0308o\u0308k sai lo\u0303puks rahu ja tulla saali teistega koos maitsma Torres Brandy 15 yo vastasseisu Torres Brandy 20 yo\u2019ga. Kellel oli koju minnes vanem ja kellel noorem maitse suus kaasas, ei kuulu avalikustamisele. Peaasi, et igau\u0308ks leidis oma."}, {"text_idx": "#000017", "text": "Aita\u0308h Torres ja Leib Resto selle eest, et tegite seda, mida ei tehta. Palun tehke veel!"}, {"text_idx": "#000018", "text": "Ko\u0303ige paremad restoranid. Meil ja mujal maailmas"}]